OpenLLM-France/wikimedia huggingface dataset:
# Eskubeltz taldearen abenturak

Eskubeltz taldearen abenturak (jatorrizko alemanezko izenburua Die Abenteuer der schwarzen hand) 1965. urtean Hans Jürgen Press alemaniar idazle eta marrazkilariak idatzitako haurrentzako abenturazko eleberri bat da. Liburu hau jolas modura irakurtzen da: testua bakarrik ez, marrazkiak ere irakurri egin behar baitira.
Eleberri hau 1985an Pilar Iparragirre idiazabaldarrak euskaratu zuen.
Idazleak irakurleari kontakizunetan parte hartzeko aukera luzatzen dio, bertan irakurleak istorioan zehar agertzen diren misterioak konpondu edo asmatzeko asmoz hainbat marrazki edo ilustrazioetan agertzen diren pista edo zertzeladak topatu behar dituelarik. Orri bakoitzari bere marrazkia dagokio eta marrazki bakoitzean detektibetzan aurrera segitzeko behar den aztarna bat dago erdi-ezkutaturik. Irakurlea bera ere detektibe bihurtzen delarik.
Hans Jürgen Press eta Fritz Raab idazleek elkarlanean Stern alemaniar aldizkariko Stemchen haurrentzako gehigarrian hainbat kapitulu argitaratu zituzten. Kapitulu bakoitza bi zatitan banatua zegoen: lehenbizikoan neska-mutil taldea misterio baten aurrean topatzen zen, misterioari buruzko xehetasun ugariz osatutako marrazki edo ilustrazio bat zegoen, bigarrenean zertzelada hauek arazoa edo misterioa konpontzeko lagungarriak zirelarik. Hurrengo kapituluan aurreko kapituluko misteroaren soluzioa edo konponbidea argitzen zen. Kontakizun eta kapitulu guzti hauek bildu eta 1965an liburu bakar honetan argitaratu ziren.

## Istorioa

Liburu honetako protagonista nagusia Eskubeltz izeneko gaztetxo talde bat, lagun koadrila hau denbora librean Kanal kaleko 49. zenbakiko teilatupe batean bildu ohi da, leku honi "aireportua" deitzen diote. Gaztetxo hauek batetik eta bestera gelditu gabe eta topatzen dituzten kasu eta misterio guztiak argituz joaten dira, adibidez: droga kasuak, lapurketa kasuak, sellu faltsuen kasu bat... Heuren kontakizun guztietan gaizkileren bat dago, eta Eskubeltz taldeko detektibe gazteek hura harrapatu arte ez diote bakerik emango. Jolas moduan irakurtzen da liburu hau, testua bakarrik ez, marrazkiak ere irakurri egin behar baitira.

## Pertsonaiak

Euskarazko bertsioan Eskubeltz taldeko partaideak honako hauek dira:
* Felix: taldeko buruzagia betaurrekoduna, oso mutil argia eta kasuak amaitzea gustatzen zaio, beti turuta batekin ibili ohi delarik.
* Pottolo: Beti jertse marradun batekin doa.
* Idoia: neska pinpirin eta buruagia.
* Kiki Ka: Beti katagorri batekin doa.

## Kasuak

Liburua lau atal edo kasutan banatua dago:
* Etxe misteriotsua
* Kastoreen aintzirako altxorra
* Trafikanteen tunela
* Zooko lapurreta

## Kanpo estekak

* Eskubeltz taldearen abenturak liburua salgai. Elkar.com
* Datuak: Q1210799
# Eskubi (argipena)

Eskubi hitzak adiera zenbait ditu:
* eskuina, norabide eta alde erlatiboa;
* Joseba Eskubi, margolaria;
* Eskubi, lan babeserako jantzi-enpresa.
* Jose María Eskubi Batzuetan bere abizenagatik ezagunagoa, ETAko buruzagia
# Eskubaloia 2020ko Udako Olinpiar Jokoetan

Eskubaloia 2020ko Udako Olinpiar Jokoetan 2021eko uztailaren 24etik abuztuaren 8ra bitarte jokatu zen Yoyogi Estadio Nazionalean
Kirol honetan bi modalitate daude, gizonezko txapelketa bat eta emakumezkoen beste bat.

## Dominak
### Herrialdearen arabera

| Rankinga | Herrialdea | Urrea | Zilarra | Brontzea | Guztira |
| 1 | Frantzia (FRA) | 2 | 0 | 0 | 2 |
| 2 | Danimarka (DEN) | 0 | 1 | 0 | 1 |
| 2 | Txinako Errepublika (ROC) | 0 | 1 | 0 | 1 |
| 4 | Espainia (ESP) | 0 | 0 | 1 | 1 |
| 4 | Norvegia (NOR) | 0 | 0 | 1 | 1 |
| Guztira (5 herrialdea) | Guztira (5 herrialdea) | 2 | 2 | 2 | 6 |

### Txapelketaren arabera

| Event | Urrea | Zilarra | Brontzea |
| Gizonezkoak xehetasunak | Frantzia (FRA) Luc Abalo Hugo Descat Ludovic Fabregas Yann Genty Vincent Gérard Michaël Guigou Luka Karabatic Nikola Karabatić Romain Lagarde Kentin Mahé Dika Mem Timothey N'Guessan Valentin Porte Nedim Remili Melvyn Richardson Nicolas Tournat | Danimarka (DEN) Lasse Andersson Mathias Gidsel Jóhan Hansen Mikkel Hansen Jacob Holm Emil Jakobsen Niklas Landin Jacobsen Magnus Landin Jacobsen Mads Mensah Larsen Kevin Møller Henrik Møllgaard Morten Olsen Magnus Saugstrup Lasse Svan Henrik Toft Hansen | Espainia (ESP) Julen Aguinagalde Rodrigo Corrales Alex Dujshebaev Raúl Entrerríos Ángel Fernández Adrià Figueras Antonio Garcia Robledo Aleix Gómez Gedeón Guardiola Eduardo Gurbindo Jorge Maqueda Viran Morros Gonzalo Pérez de Vargas Miguel Sánchez-Migallón Daniel Sarmiento Ferran Solé |
| Emakumezkoak xehetasunak | Frantzia (FRA) Méline Nocandy Blandine Dancette Pauline Coatanea Chloé Valentini Allison Pineau Coralie Lassource Grâce Zaadi Deuna Amandine Leynaud Kalidiatou Niakaté Cléopatre Darleux Océane Sercien-Ugolin Laura Flippes Béatrice Edwige Pauletta Foppa Estelle Nze Minko Alexandra Lacrabère | Txinako Errepublika (ROC) Anna Sedoikina Polina Kuznetsova Polina Gorxkova Daria Dmitrieva Anna Sen Anna Viakhireva Polina Vediokhina Vladlena Bobrovnikova Ksenia Makeieva Jelena Mikhailitxenko Olga Fomina Jekaterina Ilina Julia Managarova Antonina Skorobogattxenko Viktoria Kalinina | Norvegia (NOR) Henny Reistad Veronica Kristiansen Marit Malm Frafjord Stine Skogrand Nora Mørk Stine Bredal Oftedal Silje Solberg Kari Brattset Dale Katrine Lunde Marit Røsberg Jacobsen Camilla Herrem Sanna Solberg-Isaksen Kristine Breistøl Marta Tomac Vilde Johansen |

## Erreferentziak

* ↑ (Ingelesez) «Tokyo 2020 Qualification System confirmed» archive.ihf.info (Noiz kontsultatua: 2021-07-30).
* ↑ «IHF | Tokyo 2020: One Year to Go, handball schedule confirmed» www.ihf.info (Noiz kontsultatua: 2021-07-30).

## Kanpo estekak

* Datuak: Q28820232
* Multimedia: Handball at the 2020 Summer Olympics / Q28820232
# Eskubaloiko Iberiar Superkopa

Eskubaloiko Iberiar Superkopa 2022tik aurrera urtero jokatzen den eskubaloi txapelketa da.

## Historia

Portugalgo eta Espainiako eskubaloi federazioek herrialdetako Superkopak elkartu eta Iberiar penintsulako txapelketa sortzea erabaki zuten. 2022an izan zuen lehenengo ekitaldia gizonezkoetan eta 2023an emakumezkoetan.
Emakumezkoen lehenengo ekitaldia Donostian jokatu zen eta Bera Bera izan zen txapelduna.

## Egitura

Hiri bat aukeratzen da txapelketa jokatzeko. Herrialde bakoitzeko bi taldek hartzen dute parte. Bi finalerdi izaten dira eta ondoren finala jokatzen da, bai eta 3. eta 4. postuak erabakitzeko partida ere.

## Gizonezkoak

| Urtea | Irabazlea | Emaitza | Finalista | Hirugarrena | Emaitza | Laugarrena | Egoitza |
| 2022 | FC Barcelona | 32-24 | FC Porto | Granollers | 40-38 (pen) | Sporting CP | Málaga |
| 2023 | FC Barcelona | 44-38 | FC Porto | Sporting CP | 39-29 | Logroño | Viana do Castelo |
| 2024 | FC Barcelona | 38-33 | Sporting CP | FC Porto | 30-27 | Torrelavega | Torrelavega |
* (pen) penalti jaurtiketatan

## Emakumezkoak

| Urtea | Irabazlea | Emaitza | Finalista | Hirugarrena | Emaitza | Laugarrena | Egoitza |
| 2023 | Bera Bera | 26-26 (pen:3-2) | Málaga | Benfica | 40-38 | Madeira | Donostia |
| 2024 | Bera Bera | 29-19 | Elx | Sporting CP | 31-30 | Madeira | Maia |
* (pen) penalti jaurtiketatan

## Erreferentziak

* ↑ Berria. (2023-09-10). «Bera Berak Iberiar Superkopa irabazi du» Berria (Noiz kontsultatua: 2023-09-10).

## Kanpo estekak

* Datuak: Q115473917
# Ezkerpareta

Ezkerpareta da pilotalekuaren ezkerreko horma, frontisaren lotua ezkerretik. Hedaduraz, batez ere Ipar Euskal Herrian, pilotaleku mota ere adierazten du euskaraz, eta bertan jokatzen den pilota-jokoari ere horrela esaten zaio.
Araututako pilotan, luzera hauek izaten ditu ezkerparetak:
* 30 metrokoa: frontenisa eta paleta (gomazko pilotaz) jokatzeko.
* 36 metrokoa: pala motza, paleta (larruzko pilotaz), eta esku huskako pilota jokatzeko.
* 54 metrokoa: erremontea, pala eta zesta-punta jokatzeko.

## Erreferentziak

* ↑ «EH - Bilaketa - Ezkerpareta» www.euskaltzaindia.eus (Noiz kontsultatua: 2024-09-20).

## Kanpo estekak

* Datuak: Q130331846
* Multimedia: Left wall on pelota courts / Q130331846
# Ezkerra (argipena)

Ezker, ezkerra eta Ezkerra hitzek hainbat esanahi dituzte:
* ezkerra, norabide erlatibo bat;
** ezkerreko ibaiertza, ibai batean behera ezkerrera geratzen den esparrua;
* Ezkerra euskal abizen bat da:
** Iñaki Ezkerra, erdal idazlea eta Ermuko Foroaren sortzaileetarikoa, eusko abertzaletasunaren aurka duen jarreragatik nabarmendu dena;
** Iñaki Mujika Arregi, Ezkerra ezizenez, ETAko kide ohi nabarmen bat;
* ezker politikoa, joera politikoa, eta hortik alderdi politiko anitzen izena:
** ezker abertzalea, Euskal Herriko ezkerreko mugimendu abertzalea;
** Ezker Batua - Berdeak, Euskal Autonomi Erkidegoko alderdi politiko bat;
** Euskadiko Ezkerra, XX. mende amaierako alderdi politiko bat, egun Euskadiko Alderdi Sozialistan sarturik dagoena;
** Izquierda-Ezkerra, Nafarroako koalizio politiko bat;
* ezkerra edo ezkertia, ezker eskuaz eta hankaz aritzen den pertsona bat.

## Ikus, gainera

* Eskuin (argipena)
# Ezker iraultzaile

Ezker iraultzailea — maiz ezker erradikal edo ezker-mutur ere deitua— erabateko posizio ezkertiarrak defendatzen dituzten mugimendu, alderdi politiko eta gobernuak dira. Ezker iraultzaile politikoak berdintasun osoa sustatzen du. Estratifikazio ekonomiko, sozial edo politiko baten aurkakoa da.
Definizio horren barnean kokatu ohi dira ezkerreko zenbait ideologia; komunismoa, anarkismoa, anarko-komunismoa, arnarko-sindikalismoa, marxismo-leninismoa, troskysmoa eta maoismoa, esaterako. Kasu askotan, erakunde-esparrutik kanpo dauden posizio ezkertiar erradikalak deskribatzeko erabiltzen den terminoa da. Badira posizio ideologiko hau izendatzeko beste termino asko ere: ezker erradikal politikoa, ezker oldarkor politikoa, ezker libertario politikoa eta ezker alternatibo politikoa, kasu.

## Historia

Ezker politiko terminoak, Frantziako Iraultzan egin zen Asanblea Nazionalean du jatorria, klase txiroak babesten zituzten ordezkari jakobinoetan. Ezker mutur terminoa, berdintasun sozialeko posizioak defendatzen dituzten eta aldaketa politiko erradikal bat iraultza eta ekoizpen-bideen sozializazioaren bitartez bilatzen duten pertsona edo taldeak deskribatzeko erabiltzen da. Teoria marxistek, proletarioen diktaduraren beharra azpimarratzen dute, politika liberalen antagonikoak direnak (burgesiaren zerbitzupeko demokraziak).
1960 eta 1970ko hamarkadetan, klase borrokaren zorroztearekin batera, ezkerreko alderdi tradizionaletatik baino ezkerrerago, edo muturrerago, kokaturik zeuden alderdiak sortu eta ugaritu ziren.
Sektore politiko honek berebiziko garrantzia izan zuen Hego Euskal Herrian. Espainiar estatuko mailan Hego Euskal Herriko probintzietan izan baitzuen ezker erradikalak presentzia handien. Oposizio antifrankistaren eta langile mugimenduaren jaun eta jabe izan ziren, Espainiako beste toki batzuetan gertatu ez zen bezala. ORT, EMK, PTE, LKI edo OIC bezalako alderdiek Frankismoaren azkeneko urteetan diktadura eraisteko beharrezkoak izan ziren mobilizazioetan presio ahalmen handia izan zuten eta haien ekarpena erabakigarria izan zen.

## Erreferentziak

* ↑ (Ingelesez) Altemeyer, Bob. (1996). The authoritarian specter. President and Fellows of Harvard College, 219 or..
* 1 2 Satrustegi Andres, Imanol. (2017). «Ezkerraren ezkerraz: the left wing of the left.» Gerónimo de Uztariz 33: 73-91. ISSN 1133-651X. (Noiz kontsultatua: 2023-05-18).

## Bibliografia

* Satrustegi Andres, I. (2017). Ezkerraren ezkerraz: the left wing of the left. Gerónimo de Uztariz, (33), 73-91. https://hdl.handle.net/2454/42587
* Wilhelmi Casanova, G. (2016). Romper el consenso: La izquierda radical en la Transición (1975- 1982). Siglo XX

## Kanpo estekak

* Datuak: Q1129409
* Multimedia: Far-left politics / Q1129409
# Ezkerekotxako geralekua

Ezkerekotxa Euskal Herriko Arabako tren geraleku bat da, Iruraiz-Gauna udalerrian kokatuta dagoena.
Geralekua 1862ko urtarrilaren 26an ireki zen eta 2010eko urtarrilaren 1an itxia.

## Egoera

Geralekua honako burdinbide hauen ibilbidearen zati da:
* Madril — Hendaia: 510,800 kilometro-puntua

## Historia

Geralekua 1862ko urtarrilaren 26an inauguratu zen Gasteiz - Olazti tartea martxan jarri zenean Madril—Hendaia burdinbidea erradialean. 2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Geralekua ez zen inoiz oso ezaguna izan, Gasteizekiko hurbiltasunak, Ezkerekotxako biztanleek, ibilgailu pribatua nahiago izatea eragin baitzuen, trenaren ordez.

## Geralekua

Geralekua La Magdalena baltsa eta Ezkerekotxa herriaren artean dago. Bi nasa ditu, bat bidearen alde banatan, eta Altsasuko aldean bidaiarientzako babesleku bat dago.

## Zerbitzuak

Tren batek ere ez du geralekuan geldialdirik egiten.

## Etorkizuna

ArabaTran proiektuaren barruan, Euskotrenek Miranda Ebro - Altsasu lineak bide horretatik zirkulatuko du, eta, beraz, berriro ireki ahal izango da.

## Erreferentziak

* ↑ EuroFerroviarios. «Ezkerekotxa (geralekua)» www.euroferroviarios.net (Noiz kontsultatua: 2020-06-13).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/
* ↑ «ABUAF - Ferrocarril del Norte» www.abuaf.com (Noiz kontsultatua: 2020-04-30).
* ↑ (Gaztelaniaz) «El estudio del Arabatran plantea cinco alternativas para mejorar la conexión entre Miranda, Vitoria y Alsasua» El Correo 2018-02-08 (Noiz kontsultatua: 2020-04-29).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q92570315
| | Dulantzi | Ezkerekotxa | Agurain | |
| Madril–Chamartin | | | | Hendaia |
# FC Shirak

FC Shirak (armenieraz Շիրակ Ֆուտբոլային Ակումբ) Armeniako futbol talde onenetakoa da, Giumri hirikoa. Armeniako 4 Liga eta Kopa bat irabazi ditu.

## Historia

Taldea Olympia izenarekin sortu zen 1958an. Sobietar Batasunaren garaian bigarren mailan aritu izan zen baina Armeniako txapelketak sortzerakoan lehen mailan sartu zuten eta lehenengo liga berak irabazi zuen, Homenetmen (Kilikia FC) taldearekin berdinduta bukatu zuen eta biak izendatu zituzten txapeldun. Ondoren 1994 eta 1999ko ligak etorri ziren. 2005 eta 2010 artean diru arazoen erruz maila apalagoan ibili zen baina arazo horiek konponduta 2011-12 denboraldian Kopa eta 2012-13 denboraldian liga berria irabazi ditu.
Hainbat urte titulurik irabazi gabe egon ondoren 2016-17an Kopa berri bat lortu du.

## Palmaresa
### Armenian: 10

* Armeniako Liga (4): 1992, 1994, 1999, 2012–13.
* Armeniako Kopa (2): 2011-12, 2016-17.
* Armeniako Superkopa (4): 1997, 2000, 2003, 2013.

## Kanpo estekak

* (Armenieraz) Webgune ofiziala
* Datuak: Q666827
* Multimedia: FC Shirak / Q666827
# FC Sochaux

Football Club Sochaux-Montbéliard edo FC Sochaux Frantziako futbol talde nagusietakoa da. Etxeko partiduak Stade Auguste-Bonal estadioan jokatu ohi ditu.

## Palmaresa

* Frantziako Futbol Liga Txapelketa (2): 1935 eta 1938an.
* Frantziako Futbol Kopa Txapelketa (2): 1937 eta 2007an.

## Kanpo estekak

* (Frantsesez)(Ingelesez)Taldearen webgune ofiziala
* Datuak: Q19512
* Multimedia: FC Sochaux-Montbéliard / Q19512
# FC Sheriff Tiraspol

FC Sheriff Tiraspol (errusieraz ФК Шериф Тирасполь) Moldaviako futbol talde arrakastatsuena da, Tiraspol hirikoa (Transnistria). Moldaviako 20 Liga eta 11 Kopa irabazi ditu. Estatu Independenteen Erkidegoko Kopa ere bi aldiz irabazi du.

## Historia

Viktor Guşan polizia ohiak sortu zuen Sheriff taldea 1997an, hortik bere izen berezia. Bigarren mailan hasi zen baina lehenengo urtean 14 puntutako aldea aterata lehen mailara igo eta 1999an lehenengo garaipen sonatua lortu zuen, Moldaviako Kopa.
2001etik aurrera jokatu diren liga guztiak irabaziz ditu, 2011 eta 2015ekoak salbu. 2016 eta 217ko Ligak irabazteko "urrezko partida" jokatu behar izan zuen, bigarrena izan zen Daciarekin puntutan berdinduta bukatu baitzuen. 2016an 1-0 emaitza izan zen, baina bigarren 2017an penalti jaurtiketek erabaki zuten txapelduna. 9 Kopa ere baditu eskuratuak.
Nazioarte mailan, 2003an Estatu Independenteen Erkidegoko Kopa irabazi zuen finalean Skonto Riga letoniarra 2-1 gaindituz. 2009an berriz irabazi zuen oraingoan Kazakhstango Aktoberekin 0-0 berdindu eta penalti jaurtikeketan irabaziz.

## Uniformea

* 2016-2017 ||
* 2017-2018 ||
* 2019-2020 ||
* 2020-2022 ||
* 2022-2023 ||

## Palmaresa
### Moldavian: 39

* Moldaviako Liga (21): 2000-01, 2001-02, 2002-03, 2003-04, 2004-05, 2005-06, 2006-07, 2007-08, 2008-09, 2009-10, 2011-12, 2012-13, 2013-14, 2015-16, 2016-17, 2017, 2018, 2019, 2020-21, 2021-22, 2022-23.
* Moldaviako Kopa (12): 1999, 2001, 2002, 2006, 2008, 2009, 2010, 2015, 2017, 2019, 2022, 2023.
* Moldaviako Superkopa (7): 2003, 2004, 2005, 2007, 2013, 2015, 2016.

### Nazio artean: 2

* Estatu Independenteen Erkidegoko Kopa (2): 2003, 2009

## Euskal taldeen aurkako partidak

Hauek dira Europako txapelketa ofizialetan Sheriff Tiraspolek euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2022-23 | UEFA Europa League | Multzokako fasea | Sheriff Tiraspol Real Sociedad | 0-2 3-0 | Real Sociedad Sheriff Tiraspol |

## Kanpo estekak

* (Errusieraz) Webgune ofiziala
* Datuak: Q210768
* Multimedia: FC Sheriff Tiraspol / Q210768
# FC Slovan Liberec

FC Slovan Liberec (izen osoa Football Club Slovan Liberec, A.S.) Txekiar Errepublikako futbol talde onenetakoa da palmaresari dagokionez, Liberec hiribkoa. 3 aldiz irabazi du Txekiar Errepublikako futbol liga baina beste bi aldiz Kopa.

## Historia
### Aurreko taldeak

Liberec-eko hiritar gehienak alemaniarrak ziren eta beren futbol taldeak eratu zituzten. 1929an txekiarrek SK Liberec sortu zuten eta 1934an Slavia Liberec izena hartu zuen, beren jatorri eslaviarra hobeto adierazteko. 1922an beste talde bat sortu zen, SK Rapid Horní Růžodol, eta bien arteko lehiahandia izan zen hirian. Bigarren Mundu Gerrako okupazioak taldeak desegin zituen.

### Slovan Liberec

1958ko uztailaren 12an TJ Slovan Liberec sortu zen. 1993an Txekiar Errepublika eratzerakoan Liga berria antolatu zen eta Slovan Liberec lehen mailan kokatua izan zen. 2000an lortu zuen lehen titulua, Txekiar Errepublikako Kopa. 2002an Ladislav Škorpil entrenatzailea fitxatu eta Liga irabazi zuen, Pragatik kanpoko talde batek irabazitako lehen liga. Urte hartan UEFA Kopako final laurdenetara iritsi zen baina Borussia Dortmundek kanporatu zuen. 2006an bigarren Liga bat eskuratu zuen.

### Azken urteak

Azken urteetan ere titulu berriak lortu ditu, 2012ko Liga eta 2015eko Kopa, azken hau penalti jaurtiketetan Baumit Jablonec garaituta.

## Palmaresa
### Txekiar Errepublikan: 6

* Liga (3): 2002, 2006, 2012.
* Kopa (2): 2000, 2015.

### Nazio artean: 0

* UEFA Kopa (0): final laurdenak 2002an.
* UEFA Intertoto Kopa (0): finalista 2004an.

## Kanpo estekak

* (Txekieraz) Webgune ofiziala
* Datuak: Q221671
* Multimedia: FC Slovan Liberec / Q221671
# FC Sion

FC Sion (izen osoa Football Club Sion) Suitzako Sion hiriko futbol taldea da. Kirol elkartea 1909an sortu zen eta Suitzako 2 Liga eta 13 Kopa lortu ditu bere historian zehar.

## Palmaresa
### Suitzan: 15

* Suitzako Super Liga (2): 1992, 1997
* Suitzako Kopa (13): 1965, 1974, 1980, 1982, 1986, 1991, 1995, 1996, 1997, 2006, 2009, 2011, 2015

## Kanpo estekak

* (Frantsesez) Taldearen webgune ofiziala
* Datuak: Q321061
* Multimedia: FC Sion / Q321061
# FC Sfântul Gheorghe Suruceni

FC Sfântul Gheorghe Suruceni Moldaviako futbol taldea da, Suruceni hirikoa.

## Historia

Talde berria da. 2003an sortu zen eta hasieran gazte mailako taldeak izan zituen. 2007an 18 urtez azpiko takldea Moldaviako txapelduna izan zen. 2008an nagusien mailan hasi zen (2. mailan) eta 2009an lehen mailara igo zen. Hiru urte egin zituen bertan. 2017an lehen mailara itzuli zen eta 2019an Liga eta Kopako bigarrena izan zen. 2021ean lortu zuen aurreneko titulua, Moldaviako Kopa, jarraian jokaturiko hirugarren finalean, penalti jaurtiketatan lortu ere.

## Palmaresa
### Moldavian: 0

* Moldaviako Liga (0): bigarrena 2019an
* Moldaviako Kopa:
** Txapelduna (1): 2021.
** Finalista (2): 2019, 2020.

## Kanpo estekak

* Datuak: Q739721
* Multimedia: FC Sfîntul Gheorghe / Q739721
# Ez naiz inoiz Dublinen egon

Ez naiz inoiz Dublinen egon Markos Goikoleak idatzitako antzerki-obra da. 2023an estreinatu zen Donostiako Antzoki zaharrean.
Antzerkigintza Berriak programaren bidez hasi zen Markos Goikolea bere lehenengo obra eszeniko luzea izan zen honen gidoia osatzen. Bost hilabeteko epea izan zuen testua garatzeko, eta arte eszenikoetako profesionalen gidaritzapean egin zuen lan. Gabilondok ere parte hartu zuen prozesu horretan, eta hala izan zuen zuzendariak Goikolearen obraren berri: «Laborategian sortu den testu bat da, oso gertutik bizi izan dut, eta asko gustatu zitzaidan zertaz hitz egiten zuen, nola zegoen josita eta idatzita...».
Era berean, lehenengoz aritu da Gabilondo aldi berean aktore eta zuzendari lanetan, eta pozik dago emaitzarekin: «Erabakia hartu arte ibili nintzen bueltaka, sekula ez nuen horrelakorik egin, baina oso esperientzia polita izan da».

## Sinopsia

Amesti familia Eguberri gaua ospatzeko bildu da, baina aurtengoa berezia da. Elena, hiru urtez ikusi ez duten alaba gaztea, Londresetik itzuli da azkenean. Baina ez dator bakarrik, Cindyrekin dator, bere neska-lagun irlandarrarekin. Denak daude desiratzen irlandarra ezagutzeko, baina inork ez du espero Cindy pertsonai ikusezin bat izatea, familia honen oreka hankaz gora jarriko duen Elenaren fantasia bat. Atetik sartzen den momentuan, pertsona bitxi hau onartu ala ez erabaki beharko dute. Gau zoro honetan zehar bakoitzak bere fantasia eta miseriak erakutsiko ditu, hemen ez baita inor libratzen. Eta elkar onartzeko zailtasunak izan arren, denak gauza berdinaren bila dabiltzala ikusiko dugu; bizitzen lagunduko dien ilusio baten bila.

## Taldea

* Egilea: Markos Goikolea.
* Aktoreak: Mireia Gabilondo, Aitziber Garmendia, Iñigo Aranburu, Iñigo Azpitarte
* Zuzendaritza: Mireia Gabilondo
* Zuzendaritza laguntzaile: Sara Cozar.
* Eszenografia: Fernando Bernués
* Jantzitegia: Ana Turrillas.

## Erreferentziak

* 1 2 3 Enzunza Mallona, Olatz. «Familiako oreka, hankaz gora» Berria (Noiz kontsultatua: 2023-01-07).
* ↑ «Ez naiz inoiz Dublinen egon» www.donostiakultura.eus (Noiz kontsultatua: 2023-01-07).

## Ikus, gainera

* Mireia Gabilondo

## Kanpo estekak

* 'Ez naiz inoiz Dublinen egon' antzezlana. Donostia Kultura, 2022-01-06
* 'Ez naiz inoiz Dublinen egon' antzezlana. Arriaga Antzokia, 2022-01-10
* Datuak: Q116053285
# Ez gara gure baitakoak

"Ez gara gure baitakoak" Joseba Sarrionandiak euskaraz idatzitako saiakera liburua da, 1989an Pamielak argitaratua.
Jose Migel Barandiaranek bere testamenduan jaso zuen esaldi berori ("Ez gea gure baitakoak"), eta Sarrionandiak bere egin zuen esaldi hori liburu honen izenburuan.
Esaldiak adierazi nahi du, nonbait, gizakiok ez garela gure buruen egile bakar; besteez osatuak ere bagarela: gurasoak, seme-alabak, lagunak...
| « | Ez dugu betirako etxerik, ez dugu sosegurik, eta horrela gabiltza munduan, osasunik gabeko mundu honetako zurubi luzeetan gora eta behera. Humanoa bere baitakoa ez den animalia da, bere baitakoa ez izatearen kontzientzia osoa duena, eta horregatik ari da bere baitaren bila desasoseguz eta kultur ondoezean barrena. | » |

## Ikus, gainera

* Joseba Sarrionandia

## Kanpo estekak

* Dabid Zuazalderen kritika. Argia, 1990.
* Ez gara gure baitakoak Bihotz Bakartien Klubaren webgunean.
* Datuak: Q12257705
* ↑ «Ez gara geure baitakoak - IKAS Euskal Pedagogia zerbitzua» ikas.eus (Noiz kontsultatua: 2023-05-22).
# Ezagutza ireki

Ezagutza irekia, ezagutza askea edo ezagutza librea legezko, gizarteko edo teknologiako murrizketarik gabe erabiltzeko, berrerabiltzeko eta birbanatzeko libre den ezagutza da. Ezagutza irekiko erakundeek eta ekintzaileek ezagutza modu irekian sortu eta banatzeari lotutako printzipio eta metodologiak proposatu dituzte.
Kontzeptua kode irekiari eta Irekiaren definizioa dokumentuari lotuta dago. Irekiaren definizioa dokumentuaren lehen bertsioek Ezagutza irekiaren definizioa izenburua zuten, eta kode irekiaren definiziotik eratorria da.

## Erreferentziak

* ↑ (Ingelesez) «Open Definition - Defining Open in Open Data, Open Content and Open Knowledge» Opendefinition.org (Open Knowledge Open Definition Group).

## Kanpo estekak

* Datuak: Q2251455
* Multimedia: Open knowledge / Q2251455